Tao-te-king: 41. Samanlainen ja erilainen
Kun viisas kuulee Taosta, seuraa hän sitä.

Kun tavallisella älyllä varustettu kuulee siitä, pysyy hän siinä ajan ja kadottaa sen pian.

Kun hullu mies kuulee siitä, niin hän vain nauraa sille.

Jolleivät sellaiset ihmiset pitäisi sitä pilkkanaan, ei sitä kunnolla voisi sanoa Taoksi.

Sentähden, niinkuin runoniekat sanoisivat:

 Joka Taon seurassa loistaa, hän katoaa varjoon,
 Hänen tiensä Taossa taaksepäin kulkee,
 Ja kaikki hänen toimensa ovat hämäriä.
 Korkeimmalla hyveellä ei ole nimeä,
 Himmeältä näyttää suurin puhtaus,
 Todellinen viisaus epävarmimmalta,
 Synnynnäinen hyve ihmeellisimmältä.
 Kauimmin kestää muuttumaton muutos,
 Suorakulmaisuus ei kulmia tee.
 Suurinta venettä ei kukaan voi vyöttää.
 Kovinta ääntä ei koskaan ole kuultu.
 Suurin olio ei pukeudu muotoihin.

Sillä Tao on salattu ja nimetön, mutta se on hyvä alussa ja lopussa.

Tao-te-king